ივანე ჯავახიშვილის სახელობის თბილისის სახელმწიფო უნივერსიტეტში 2023 წლის **7 ივნისს**  მე-8 მოწვევის სტუდენტური თვითმმართველობის არჩევნები გაიმართება. 

საარჩევნო რეგულაციების შესაბამისად, ცენტრალურმა საარჩევნო კომისიამ  არჩევნებისათვის უზრუნველყო ყველა საჭირო მოსამზადებელი ღონისძიების განხორციელება.

ამ ეტაპისთვის, აქტიურ ამომრჩეველთა რიცხვს წარმოადგენს 18 299 აქტიური სტატუსის მქონე სტუდენტი. დარეგისტრირებულია 160 დამოუკიდებელი კანდიდატი. სტუდენტები აირჩევენ  6 ფაკულტეტიდან 120 დელეგატს.

არჩევნებზე რეგისტრირებულია სამი დამკვირვებელი ორგანიზაცია და ორი საარჩვნო სუბიექტის წარმომადგენელი.

**ინფორმაცია ამომრჩეველთა საყურადღებოდ**

ხმის მიცემის პროცესი დაიწყება **09:00 საათზე და დასრულდება 18:00 საათზე**.

ამომრჩეველი ხმას აძლევს იმდენ კანდიდატს თავის საარჩევნო ბიულეტენში, რამდენი დელეგატიც აირჩევა შესაბამისი კურსიდან, კერძოდ, შემდეგი პრინციპით:

მედიცინის ფაკულტეტისა და ტურიზმის სკოლის გარდა, ყველა სხვა ფაკულტეტზე I და II კურსებიდან აირჩევა 7-7, ხოლო III და IV კურსებიდან 3-3 დელეგატი. მედიცინის ფაკულტეტზე 3 დელეგატი აირჩევა I კურსიდან, 3 – II კურსიდან, 2 – III კურსიდან, 2 – IV და V კურსებიდან, ხოლო ტურიზმის სკოლიდან 3 დელეგატი აირჩევა I კურსიდან, 3 – II კურსიდან, 2 – III კურსიდან და 2 – IV კურსიდან.

ამომრჩეველმა (აქტიური სტატუსის მქონე სტუდენტმა) თან უნდა იქონიოს საქართველოს მოქალაქის პირადობის მოწმობა ან საქართველოს მოქალაქის პასპორტი, ხოლო უცხო ქვეყნის მოქალაქეები ხმას აძლევენ მინიჭებული პირადი ნომრისა ან/და მათი ქვეყნის პასპორტის გამოყენებით.

**ხმის მიცემა განხორციელდება შემდეგ საარჩევნო უბნებზე:**

**ზუსტ და საბუნებისმეტყველო მეცნიერებათა ფაკულტეტი**

I უბანი - თსუ XI კორპუსი აუდიტორია N 421 (აღნიშნულ უბანზე ხმას აძლევენ 1 და მე-2 კურსის სტუდენტები)

მისამართი: თსუ XI კორპუსი - უნივერსიტეტის ქ. N13

II უბანი - თსუ II კორპუსი აუდიტორია N 319 (აღნიშნულ უბანზე ხმას აძლევენ მე-3 და მე-4 კურსის სტუდენტები)

მისამართი: თსუ II კორპუსი - ჭავჭავაძის გამზ. N3

**ფსიქოლოგიისა და განათლების მეცნიერებათა ფაკულტეტი**

I უბანი - თსუ III კორპუსი აუდიტორია N 020 (აღნიშნულ უბანზე ხმას აძლევენ 1 და მე-2 კურსის სტუდენტები)

მისამართი: თსუ III კორპუსი - ჭავჭავაძის გამზ. N11

II უბანი - თსუ III კორპუსი აუდიტორია N 109 (აღნიშნულ უბანზე ხმას აძლევენ მე-3 და მე-4 კურსის სტუდენტები)

მისამართი: თსუ III კორპუსი - ჭავჭავაძის გამზ. N11

**ეკონომიკისა და ბიზნესის ფაკულტეტი**

I უბანი - თსუ X (მაღლივი) კორპუსი N1 რესურსცენტრი (აღნიშნულ უბანზე ხმას აძლევენ 1 და მე-2 კურსის სტუდენტები)

მისამართი: თსუ X (მაღლივი) კორპუსი - უნივერსიტეტის ქ. N2

II უბანი - თსუ X (მაღლივი) კორპუსი N2 რესურსცენტრი (აღნიშნულ უბანზე ხმას აძლევენ მე-3 და მე-4 კურსის სტუდენტები)

მისამართი: თსუ X (მაღლივი) კორპუსი - უნივერსიტეტის ქ. N2

**ეკონომიკისა და ბიზნესის ფაკულტეტის დამხმარე საგანმანათლებლო სტრუქტურული ერთეული - ტურიზმის სკოლა**

III უბანი -თსუ IX კორპუსი (ტურიზმის სკოლა) აუდიტორია N 113 (აღნიშნულ უბანზე ხმას აძლევენ 1, მე-2, მე-3 და მე-4 კურსის სტუდენტები)

მისამართი: თსუ IX კორპუსი (ტურიზმის სკოლა) - ვაჟა-ფშაველას გამზ. N44

**მედიცინის ფაკულტეტი**

I უბანი - თსუ ალექსანდრე ნათიშვილის მორფოლოგიის

ინსტიტუტი, მე-3 სართული, აუდიტორია N 329 (აღნიშნულ უბანზე ხმას აძლევენ 1, მე-2, მე-3 და მე-4 კურსის სტუდენტები, მე-5 კურსის, რეზიდენტურის, მაგისტრატურისა და დოქტორანტურის სტუდენტები არჩევნებში არ მონაწილეობენ, რადგან V კურსზე არ არის კანდიდატი რეგისტრირებული)

მისამართი: თსუ ალექსანდრე ნათიშვილის მორფოლოგი ისინსტიტუტი - ბელიაშვილის ქ. N78

**სოციალურ და პოლიტიკურ მეცნიერებათა ფაკულტეტი**

I უბანი - თსუ VI კორპუსი აუდიტორია N 103 (აღნიშნულ უბანზე ხმას აძლევენ 1 და მე-2 კურსის სტუდენტები)

მისამართი: თსუ VI კორპუსი - ჭავჭავაძის გამზ. N8

II უბანი - თსუ VI კორპუსი აუდიტორია N 106 (აღნიშნულ უბანზე ხმას აძლევენ მე-3 და მე-4 კურსის სტუდენტები)

მისამართი: თსუ VI კორპუსი - ჭავჭავაძის გამზ. N8

**ჰუმანიტარულ მეცნიერებათა ფაკულტეტი**

I უბანი - თსუ I კორპუსი აუდიტორია N 203 (აღნიშნულ უბანზე ხმას აძლევენ 1 და მე-2 კურსის სტუდენტები)

მისამართი: თსუ I კორპუსი - ჭავჭავაძის გამზ. N1

II უბანი - თსუ I კორპუსი აუდიტორია N212 (აღნიშნულ უბანზე ხმას აძლევენ მე-3 და მე-4 კურსის სტუდენტები)

მისამართი: თსუ I კორპუსი - ჭავჭავაძის გამზ. N1